Il-President elett tal-Istati Uniti, Joe Biden, flimkien mal-Viċi President elett Kamala Harris, ħabbru li t-tim li se jmexxi l-komunikazzjoni tal-White House se jkun magħmul kollu min-nisa. Fi stqarrija maħruġa minn Biden u Harris intqal li din l-għażla ta' nisa differenti, ta' esperjenza u talent, tirrifletti l-impenn tal-President elett Biden li jibni amministrazzjoni li tkun xbieha tal-Amerika u li lesta tagħti r-riżultati mill-ewwel jum. Il-President elett qal li f'dan l-irwol, il-persuni magħżula se jkollhom ir-responsabbiltà kbira li jgħaqqdu lill-Amerikani mal-White House. "Il-komunikazzjoni diretta u sinċiera mal-Amerikani huwa wieħed mill-iktar dmirijiet importanti tal-President."